Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17351

b) nyomtatott formájú közleményváltásra szolgáló összeköttetést, ahol az írott szövegek tárolása szükséges; a közlemények továbbítási ideje öt percnél hosszabb ne legyen. 6.2.2.3.3 Ajánlás — Minden olyan esetben, amikor a légiforgalmi szolgálatok számítógépei felé és/vagy a számítógépeitől származó automatikus adattovábbítás szükséges, biztosítsanak megfelelő berendezést az automatikus adatrögzítésre. 6.2.2.3.4 Ajánlás — A 6.2.2.1 és 6.2.2.2 pontokban előírt összeköttetést — ahogyan és ahol szükséges — egyéb vizuális vagy audio-összeköttetést biztosító berendezéssel, például zárt láncú televíziós hálózattal vagy külön információ-feldolgozó rendszerrel egészítsék ki. 6.2.2.3.5 A 6.2.2.2.2 a), b) és c) alpontokban előírt távközlési berendezések biztosítsák a közvetlen beszédüzemű konferencia összeköttetés lehetőségét. 6.2.2.3.6 Ajánlás — A 6.2.2.2.2 d) alpontban előírt távközlési berendezések biztosítsák a közvetlen beszédüzemű konferencia összeköttetés lehetőségét, ahol az összeköttetést általában tizenöt másodpercen belül lehet létrehozni. 6.2.2.3.7 A légiforgalmi szolgálati egységek valamint a légiforgalmi szolgálati egységek és az illetékes katonai szervek (egységek) közötti összes közvetlen beszédüzemű összeköttetést vagy digitális adathálózati összeköttetést megfelelő automatikus rögzítő berendezéssel lássák el. 2007/70/II. szám 6.2.2.3.8 A 6.2.2.3.3. és a 6.2.2.3.7 pontban előírt adat- és közvetlen beszédüzemű közleményváltásól készített automatikus felvételek legalább harminc napos időtartamig megőrzendők. 6.2.3 Összeköttetés a repüléstájékoztató körzetek között 6.2.3.1 A repüléstájékoztató központok és a körzeti irányító központok rendelkezzenek berendezésekkel az összes szomszédos repüléstájékoztató és a körzeti irányító központtal történő összeköttetéshez. 6.2.3.1.1 Ezek az összeköttetési berendezések megőrzés céljából minden esetben tegyék lehetővé a közlemények megfelelő formában történő rögzítését, továbbá a közlemények továbbítási ideje feleljen meg a körzeti légiközlekedési egyezményekben előírtaknak. 6.2.3.1.2 Ha a körzeti légiközlekedési egyezmények alapján mást nem írnak elő, a szomszédos irányítói területeket kiszolgáló körzeti irányító központok közötti összeköttetési berendezések a fentieken túl biztosítsák a közvetlen beszédüzemű és -- ahol ez alkalmazható -- a digitális adathálózati összeköttetést, amellyel a radar- vagy az automatikus légtérfelderítési adatok segítségével történő irányítás átadásának céljából szükséges összeköttetést azonnal, míg az egyéb célokból szükséges összeköttetést általában tizenöt másodpercen belül lehet létrehozni, valamint ennek automatikus rögzítését. 6.2.3.1.3 Amikor a kijelölt útvonaltól való eltérés esetében az elfogás szükségességének kiküszöbölése vagy csökkentése érdekében az érintett Államok közötti megállapodás így írja elő, a 6.2.3.1.2 pontban nem jelzett egyéb szomszédos repüléstájékoztató vagy körzeti irányító központok közötti összeköttetési berendezések közvetlen beszédüzemű összeköttetést vagy összetett beszédüzemű és digitális adathálózati összeköttetést tegyenek lehetővé. A berendezéseket megfelelő automatikus rögzítő egységgel lássák el. 6.2.3.1.4 Ajánlás — A 6.2.3.1.3 pontban jelzett összeköttetési berendezések általában tizenöt másodpercen belül tegyék lehetővé az összeköttetés létrehozását. 6.2.3.2 Ajánlás — A szomszédos ATS egységek között minden olyan esetben alakítsanak ki összeköttetést, amikor különleges körülmények állnak fenn. Megjegyzés: A különleges körülményeket a forgalom sűrűsége, az üzemelő légijárművek típusai és/vagy a légtér szervezésének módjai okozhatják és ezek akkor is fennállhatnak, ha az ellenőrzött légterek és/vagy irányító körzetek nem közvetlenül határosak vagy (még) nem kerültek kijelölésre. 6.2.3.3 Ajánlás — Ahol a helyi körülmények olyanok, hogy egy légijármű belépési engedélyét a szomszédos irányító körzetbe az indulás előtt kell megadni, a bevezető irányító egységet és/vagy a repülőtéri irányító tornyot kössék össze a szomszédos területet kiszolgáló körzeti irányító központtal. 6.2.3.4 Ajánlás — A 6.2.3.2 és 6.2.3.3 pontokban jelzett összeköttetési berendezések biztosítsák a közvetlen beszédüzemű vagy összetett beszédüzemű és digitális adathálózati összeköttetést, amellyel a radar- vagy ADS-adatok segítségével történő irányítás átadásának céljából szükséges összeköttetést azonnal, míg az egyéb célokból szükséges összeköttetést általában tizenöt másodpercen belül lehet létrehozni, valamint annak automatikus rögzítését. 6.2.3.5 Minden olyan esetben, amikor a légiforgalmi szolgálatok számítógépei között automatikus adatcsere szükséges, megfelelő berendezés biztosítandó az automatikus adatrögzítésre. 6.2.3.6 A 6.2.3.5 pontban előírt adat- és egyéb közleményváltásól készített automatikus felvételek legalább harminc napos időtartamig megőrzendők. 6.2.4 Eljárások a közvetlen beszédüzemű összeköttetésekre 2007/70/II. szám Ajánlás — Olyan eljárásokat dolgozzanak ki közvetlen beszédüzemű összeköttetésre, amelyek a légijármű biztonságát érintő nagyon sürgős hívások esetén lehetővé teszik az azonnali kapcsolatfelvételt és -- ha szükséges -- az éppen folyó kevésbé fontos (beszédüzemű) kapcsolatok megszakítását. 6.3 Földi mozgást irányító szolgálat 6.3.1 Az ellenőrzött repülőterek munkaterületein üzemelő járművek irányítására — a légjárművek kivételével — alkalmazott összeköttetések 6.3.1.1 A repülőtéri irányító szolgálat számára biztosítsanak kétirányú rádió-távbeszélő berendezés(eke)t a munkaterületen üzemelő járművek irányítására, kivéve ahol a látjelek útján tartott összeköttetést elégségesnek ítélik. .3.1.2 Ahol ezt a körülmények indokolják, a munkaterületen üzemelő járművek irányítására külön távközlési csatornák alkalmazandók. Minden ilyen csatornát automatikus hangrögzítő berendezéssel kell ellátni. 6.3.1.3 A 6.3.1.2 pontban előírt közleményváltásról készített automatikus felvételek legalább harminc napos időtartamig megőrzendők. Megjegyzés: Lásd még 10. Annex, II. Kötet, 3.5.1.5 pont. 6.4 Légiközlekedési rádiónavigációs szolgálat 6.4.1 A légtér-felderítési adatok automatikus rögzítése .4.1.1 Az elsődleges és másodlagos radarberendezésekből származó vagy az automatikus légtérfelderítés (ADS) útján beszerzett és a légiforgalmi szolgálatok céljaira használt légtér-felderítési adatokat a baleset és esemény kivizsgálás, kutató és mentő feladatok, légiforgalmi szolgálat és légtér-felderítési rendszer értékelése valamint kiképzés céljaira automatikusan rögzíteni kell. 6.4.1.2 Az automatikusan rögzített adatok legalább harminc napos időtartamig megőrzendők. Amennyiben a rögzített adatok a baleset és esemény kivizsgáláshoz szükségesek, azok hosszabb ideig megőrzendők, egészen addig, amíg nyilvánvalóvá nem válik, hogy azokra a továbbiakban nem lesz szükség.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes